536 
Kap. II. 
Si ni ulierne som Skadedyr og Kampen imod dem. 
Simulierne er fortrinlige og udholdende Flyvere i begge Køn, 
hvilket ikke mindst bidrager til Omfanget af den Skade, de i Virke¬ 
ligheden anretter blandt Kreaturerne. 
Selve Flugten er yndefuld, og der høres ingen Tone som hos 
mange andre af vore Myggearter. Med lidt Øvelse kan man let 
kende dem paa Flugten; de staar ofte næsten stille i Luften, plud¬ 
selig daler de, stiger atter — noget lignende Døgnfluerne — men 
afbryder denne svævende Flugt med større eller mindre iltre Buer 
horizontalt i Luften. Dette kan undertiden foregaa i timevis. Somme¬ 
tider afbrydes denne Dans brat ved, at Flokken ganske pludselig 
forsvinder. 
Vi ved jo, der dannes Sværme, som væsentlig menes at bestaa 
af de blodsugende Hunner, og vi véd ogsaa, at Vinden er en mægtig 
Faktor ved Udbredelsen af disse Sværme, men hvorledes da med 
Hannerne? Hannerne deltager ogsaa i Sværmdannel¬ 
sen, kun ikke altid paa samme Maade. Jog har iagttaget begge 
Køn sammen i store Sværme i Mai. Paa samme Lokalitet i August 
kun Hanner i Sværm. Paa en anden Lokalitet i Mai kun Hanner 
i Sværm og paa en tredie Lokalitet i Juni overvejende Hanner og 
kun faa Hunner i Sværm. 
Vi ser altsaa, der foregaar Sværmdannelser af begge Køn til 
de forskellige Tider om Foraar og Sommer, og disse Sværmdannelser 
betinges af nogenlunde roligt og varmt Vejr — en let Brise helst 
med Sol og en Temperatur omkring ca. 20 ® C. 
Koldt Vejr med Regn og Storm giver ingen Sværme. Dermed 
være ikke sagt, at Simulierne ikke sværmer ved lavere Temperatur 
og i skyet Vejr, men de rigtige store Sværmdannelser møder vi 
næppe under disse Forhold. I daarligt Vejr har jeg set Hanner 
opsøge Skærmplanters (Sium) Blomster og Hunner skjult i Mur¬ 
sprækker og lignende Steder. Hanner kan dog ogsaa træffes i Plan¬ 
terne til andre Tider, idet de synes nu og da at ernære sig af 
Blomsterhonningen. 
Slutningen af April samt Mai maa anses for at være den Tid, 
hvor de største Sværmdannelser foregaar, og det kan ogsaa fast- 
slaas, at de fleste Dødsfald blandt Kvæget sker i disse to Maaneder. 
